Vedtekter

Vedtekter for Telemark Kunstsenter, revidert og gjeldende fra 16. mai 2018

Telemark Kunstsenter (TKS) er en formidlingsinstitusjon for Billedkunstnerne i Telemark (BiT) og Norske Kunsthåndverkere region Sør, avdeling Telemark (NK Sør-Norge, heretter kalt NK-Sør).

TKS er en selvstendig regional institusjon som inngår i det nasjonale nettverket av kunstnerstyrt formidling, og holder til i Liegata 8, Skien.

1. FORMÅL

TKS skal opprettholde, styrke og videreutvikle det kunstnerstyrte formidlingsapparatet slik at

* Bruken av kunst i samfunnet øker
* Friheten til å velge kunstnerisk uttrykk beholdes uten at formidlingen er avhengig av salg

1. OPPGAVER

TKS skal

* Vise samtidskunst gjennom stasjonære og mobile utstillinger. Utstillingene kan være så vel egenproduserte som innlånt fra andre
* Aktivt formidle oppdrag innenfor kunst i offentlige rom, offentlige og private
* Formidle kunnskap og informasjon om samtidskunst gjennom eget informasjonskontor, omvisninger på utstillinger, foredrag/kurs, konsulentvirksomhet og ved aktiv bruk av presse, internett og andre media.

1. KUNSTSENTERETS ORGANER
   1. Representantskapet er TKS høyeste organ. TKS styret er ansvarlig overfor representantskapet.
      1. Representantskapets sammensetning

Representantskapet har 8 medlemmer og er sammensatt slik:

* 4 representanter og 2 vararepresentanter oppnevnt av BiTs årsmøte. En av representantene kan være valgt på fritt grunnlag.
* 4 representanter og 2 vararepresentanter oppnevnt av NK-Sørs årsmøte. En av representantene kan være valgt på fritt grunnlag.

Representantskapets medlemmer får dekket reisegodtgjørelse etter statens satser. Det utbetales ikke møtehonorar.

* + 1. Valgprosedyre
* Representantskapets medlemmer og varamedlemmer velges for fire år. Årsmøtene i BIT og NK-Sør velger medlemmer til representantskapet, etter innstilling fra valgkomiteene i BIT og NK-Sør.
* Deres funksjonstid regnes fra og med dagen etter det ordinære årsmøtet i representantskapet i det året de velges.
* Funksjonstiden opphører dagen etter det ordinære årsmøtet i det de trer ut.
* Representantskapet konstituerer seg selv og velger sin egen leder.
* Lederen for representantskapet fungerer til neste årsmøte.
  + 1. Representantskapets årsmøte
* Representantskapets årsmøte holdes innen utgangen av mai hvert år.
* Styret for TKS er ansvarlig for innkalling og gjennomføring av årsmøtet.
* Årsmøte kunngjøres senest to måneder før møtedato. Representantskapets medlemmer og inviterte observatører skal ha mottatt sakspapirer senest 14 dager før årsmøtet.
* Representantene skifter under årsmøtet i mai.
* Forslag som ønskes behandlet på årsmøtet må være sendt TKS styret senest 4 uker før årsmøtet. Forslag fra enkeltmedlemmer i BiT og NK-Sør kan bare fremmes gjennom BiTs og NK-Sørs årsmøter eller styrer.
* På årsmøtet møter representantskapets medlemmer med stemmerett. TKS styret, representert ved styreleder og evt andre styrerepresentanter, daglig leder ved TKS (som fungerer som møtets sekretær), leder for valgkomiteen, observatører invitert av TKS styre møter også. Disse har tale- og forslagsrett, men ikke stemmerett.
* Årsmøtet skal ha følgende dagsorden:

1. Valg av møteleder og 2 representanter til å underskrive protokoll
2. Godkjenning av innkalling og dagsorden
3. Styrets årsmelding
4. Regnskap med revisjonsberetning
5. Handlingsplan og budsjett for årsmøteperioden
6. Innkomne forslag
7. Valg av revisor
8. Fastsettelse av honorarer
9. Valg av styre og valgkomitè

* Representantskapet er beslutningsdyktig når 2/3 av representantene er tilstede. Vedtak gjøres ved alminnelig flertall. Ved vedtektsendringer må det være 2/3 flertall og minst 2 fra hver av gruppene (BiT og NK-Sør) må være til stede.
* Møter i representantskapet, i tillegg til årsmøtet, skal det innkalles til når styret eller et flertall i representantskapet krever det. Slike møter skal innkalles med minst to ukers varsel (og bare behandle den saken/de sakene som er nevnt i innkallingen.
* Referatet fra representantskapsmøtet (og ekstraordinære møter i representantskapet) skal være skrevet og godkjent senest en måned etter at møtet ble holdt. De gjeldene vedtektene skal i sin helhet følge med referatet.
* Referatet sendes til undertegning og godkjenning av det gamle representantskapet med kort frist (maks 3 dager).
  1. Styret i TKS
* Styret er ansvarlig ovenfor representantskapet.
* Styremedlemmenes funksjonstid regnes fra den dagen de velges av representantskapets årsmøte.
* Styret har ansvar for den kunstneriske profilen ved senteret og den løpende driften mellom årsmøtene.
* Styret har arbeidsgiveransvar for de ansatte.
* Styret innstiller i alle saker som fremmes for representantskapet på årsmøtet.
* Styrets ansvar og oppgaver skal være nedfelt i instrukser for styreleder og styre.
  + 1. Styrets sammensetning
* TKS styret består av styreleder og 4 styremedlemmer, to av disse fem kan være valgt på fritt grunnlag.
* To varamedlemmer i prioritert rekkefølge.
* Styreleder og styremedlemmene velges for to år av gangen.
* To styremedlemmer er på valg ett år, de andre to er på valg etter to år.
* Varamedlemmene velges for ett år.
  + 1. Styremøter
* På styremøter behandles saker som gjelder de store linjer i den daglige driften av TKS.
* Rutiner for hva slags saker og hvordan de behandles på styremøter skal være nedfelt i instruks for styret, styreleder og daglig leder.
* Styret er beslutningsdyktig når minst 3 av medlemmene er til stede.
* Ved stemmelikhet under votering er styreleders stemme avgjørende.
* Styret innkalles av daglig leder når styreleder, daglig leder eller minst to av styremedlemmene ønsker det. Slik innkalling skjer med minst 8 dagers varsel.
* Kultursjefene i Telemark fylkeskommune og vertskommunen kan ha hver sin representant med observatørstatus på styremøtene. Også andre kan innvilges slik rett av styret.
  1. Arbeidsutvalget (AU)
  + Arbeidsutvalget består av to styremedlemmer, hvorav den ene er styrelederen, og daglig leder.
  + AU fatter vedtak i tilknytning til daglig drift i saker der styret har delegert ansvar, og/eller hastesaker.
  1. Kunstnerisk råd
  + Kunstnerisk råd består av tre medlemmer og oppnevnes av styret i TKS.
  + Utstillingsprogrammet utarbeides i et forpliktende samarbeid mellom administrasjonen og kunstnerisk råd.
  1. Valgkomité
  + TKS valgkomité består av tre medlemmer; en fra BiTs valgkomité, en fra NK-Sørs valgkomité og en på fritt grunnlag.
  + Valgkomiteen legger frem skriftlig innstilling på styreleder, styremedlemmer og varamedlemmer.
  + Innstillingen sendes ut sammen med resten av sakspapirene til representantskapets årsmøte.

1. ADMINISTRASJONEN

* Daglig leder er ansvarlig for at driften av senteret skjer i henhold til instruks, og etter styrets retningslinjer.
* Daglig leder er saksforbereder for styret.
* Styret gir daglig leder prokura for å ivareta den daglige driften.

1. REGIONALT SAMARBEIDSUTVALG (RSU)

* Daglig leder for TKS er saksbehandler/sekretær for RSU. RSU er et rådgivende utvalgt for offentlige kunstprosjekter i fylket.
* Utvalget har tre medlemmer (billedkunstner, kunsthåndverker og arkitekt), alle oppnevnt av sine organisasjoner og med personlige vararepresentanter.
* Utvalgets medlemmer godkjennes av styret i TKS.
* RSU konstituerer seg selv og velger sin leder.
* RSU-lederen tiltrer TKS-styret som observatør med møte- og talerett.

1. OPPLØSNING

* TKS kan oppløses ved 2/3 flertall på representantskapsmøtet, etter forutgående vedtak fra årsmøtene i BIT og NK-Sør, og etter uttalelse fra de offentlige bidragsyterne.
* TKS aktiva tilfaller da BiT og NK-Sør, og fordeles i forhold til antall medlemmer i Telemark i de to organisasjonene.

Vedtekter for TKS godkjent i representantskapet 15. mai 2018